

Liepājas speciālās ekonomiskās zonas attīstības plāna 2018. – 2035. gadam

Vides pārskata **monitoringa ziņojums**

**Plānošanas dokumenta** Stratēģiskā ietekmes uz vidi novērtējuma Liepājas speciālās ekonomiskās zonas attīstības plānam 2018. – 2035. gadam

**monitoringa ziņojums**

*Plānošanas dokumenta un monitoringa ziņojuma izstrādātājs, kontaktinformācija*:

SIA “Enviroprojekts”, info@enviro.lv

**Ievads**

Atbilstoši likumā “Par ietekmes uz vidi novērtējumu” (turpmāk – Likums) un Ministru kabineta 2004. gada 23. marta noteikumos Nr. 157 “Kārtība, kādā veicams ietekmes uz vidi stratēģiskais novērtējums” (turpmāk – MK noteikumi Nr.157) noteiktajam, plānošanas dokumentiem, kuriem veikts stratēģiskais ietekmes uz vidi novērtējums, nepieciešams veikt to īstenošanas ietekmes uz vidi novērtējumu (monitoringu).

Lai konstatētu Liepājas speciālās ekonomiskās zonas attīstības plāna 2018. – 2035. gadam īstenošanas tiešu vai netiešu ietekmi uz vidi, ir jāizstrādā monitoringa ziņojums un jāiesniedz Vides pārraudzības valsts birojā. Monitoringa ziņojuma izstrādei tiek izmantota informācija, kas iegūta izstrādājot Vides pārskatu, valsts statistikas datus un pašvaldībai pieejamo informāciju, salīdzinot vēsturiskos un aktuālos datus par Liepājas speciālo ekonomisko zonu.

**Mērķis**

Izstrādāt monitoringa ziņojumu stratēģiskajam ietekmes uz vidi novērtējumam Liepājas speciālās ekonomiskās zonas attīstības plānam 2018. – 2035. gadam – pirmo 5 gadu darbības perioda (2018. – 2023.g.) īstenošanas tiešu vai netiešu ietekmi, arī vides pārskatā neparedzētu ietekmi.

**Attīstības plāna ietekmes un ietekmi mazinošie pasākumi**

| **LSEZ attīstības virzieni (stratēģiskie mērķi un uzdevumi)** | **Iespējamās ietekmes** | **Ietekmi mazinošie pasākumi** |
| --- | --- | --- |
| **SM1: Uz attīstību vērsta LSEZ pārvaldības nodrošināšana**1.1. LSEZ pārvaldes struktūras un funkciju pilnveide;1.2. LSEZ pārvaldes saimnieciskās darbības ieņēmumu bāzes paaugstināšana;1.3. LSEZ zīmola un starptautiskās atpazīstamības un sadarbības veicināšana;1.4. Darba vides uzlabošana un personāla kvalifikācijas paaugstināšana;1.5. LSEZ pārvaldes materiāli tehniskās bāzes uzlabošana. | Rīcības šī stratēģiskā mērķa sasniegšanai un uzdevumu izpildei neradīs tiešu ietekmi uz vides kvalitātes izmaiņām.Ceļot darbinieku kvalifikāciju darba aizsardzības jautājumos sagaidāms, ka samazināsies negatīvā darba vides ietekme uz darbinieku veselību | Nav nepieciešami |
| **SM2: Liepājas ostas konkurētspējas saglabāšana un attīstība**2.1. Kopējo hidrotehnisko būvju atjaunošana – piestātnes, moli, viļņlauži utt.2.2. Autoceļu un dzelzceļa pievadceļu attīstība;2.3. Kuģošanas ceļu padziļināšana;2.4. Pasažieru un prāmju satiksmes attīstība;2.5. Ostas infrastruktūras uzturēšana un attīstība zivsaimniecības uzņēmumu atbalstam;2.6. Liepājas jahtu ostas attīstība;2.7. Jauno ostas teritoriju Priekšostā attīstība;2.8. Stividoru kompetences paaugstināšanas veicināšana un jaunu pakalpojumu veidu attīstība. | Uzlabojot ostas konkurētspēju, tiešā veidā netiks ietekmēta Baltijas jūra, tās zivju resursi, gruntsūdeņu līmeņi un plūdu iespējamība. Sagaidāms, ka var palielināties antropogēnā slodze uz līdz šim neapbūvētām piekrastes teritorijām ostā.Saimnieciskās darbības pieaugšanas rezultātā: - var pieaugt gaisa piesārņojuma emisiju apjomi un pasliktināties gaisa kvalitāte, kas saistīta ar transporta plūsmu pieaugumu, kravu pārvadājumu un ražošanas pieaugumu;- var palielināties trokšņu ietekme, ko rada rūpnieciskie objekti, transports;- var pieaugt notekūdeņu apjoms ilgtermiņā, pieaugot saimnieciskajai aktivitātei, kā arī tā radītā slodze uz vidi, ja notekūdeņi netiek atbilstoši savākti un apsaimniekoti. | Izbūvējot jaunu vai rekonstruējot esošo LSEZ pārvaldes infrastruktūru, projektos jāiekļauj negatīvu ietekmi samazinoši un kompensējoši pasākumi atbilstoši spēkā esošajam normatīvajam regulējumam, lai nodrošinātu iedzīvotājiem draudzīgus dzīves vides apstākļus ostai pieguļošajās teritorijās.Investīciju projektu īstenošanai, kur nepieciešams, atbilstoši LR likumam „Par ietekmes uz vidi novērtējumu” jāpiemēro sākotnējais ietekmes uz vidi izvērtējums vai jāveic ietekmes uz vidi novērtējuma procedūra.Darbības, kurām ir saņemti tehniskie noteikumi, īstenojamas atbilstoši tajos noteiktajām prasībām. |
| **SM3: Industriālo teritoriju attīstība un uzņēmējdarbības vides uzlabošana**3.1. Industriālo teritoriju attīstība;3.2. Uzņēmējdarbības vides uzlabošana. | Veidojot jaunas industriālās zonas, samazināsies neapbūvēto zemju platība Liepājas pilsētā.Netiešā veidā sagaidāms, ka var palielināties antropogēnā slodze uz līdz šim neapbūvētajām teritorijām. | Investīciju projektu īstenošanai, kur nepieciešams, atbilstoši LR likumam „Par ietekmes uz vidi novērtējumu” jāpiemēro sākotnējais ietekmes uz vidi izvērtējums vai jāveic ietekmes uz vidi novērtējuma procedūra. Darbības, kurām ir saņemti tehniskie noteikumi, īstenojamas atbilstoši tajos noteiktajām prasībām. |
| **SM4: Cilvēkresursu attīstība un izglītības veicināšana**4.1. Cilvēkresursu pieejamības veicināšana LSEZ uzņēmumu attīstības nodrošināšanai;4.2. Mūsdienu darba tirgus prasībām atbilstoša dzīvojamā fonda attīstība;4.3. Atbalsts uz darba tirgu orientētas augstākās un profesionālās izglītības sistēmas izveidei. | Rīcības šī stratēģiskā mērķa sasniegšanai un uzdevumu izpildei neradīs tiešu ietekmi uz vides kvalitātes izmaiņām. | Nav nepieciešami. |
| **SM5: Multimodālu transporta savienojumu attīstība**5.1. Liepājas lidostas attīstība;5.2. Galveno valsts autoceļu un dzelzceļa līniju attīstība Liepājas virzienā;5.3. Pilsētas galveno ielu tīklu un šķērsojumu attīstība;5.4. Multimodālu transporta pakalpojumu izveide un attīstība. | Par lielāko daļu mērķa sasniegšanas ietvaros plānoto darbību īstenošanu neatbild LSEZ pārvalde. LSEZ pārvalde plāno piedalīties vienotas valsts politikas izstrādē, kas paredz kopēju vienošanos starp ostām, kas kopumā būs ar pozitīvu ietekmi uz vidi. | Investīciju projektu īstenošanai, kur nepieciešams, atbilstoši LR likumam „Par ietekmes uz vidi novērtējumu” jāpiemēro sākotnējais ietekmes uz vidi izvērtējums vai jāveic ietekmes uz vidi novērtējuma procedūra. |
| **SM6: Vides stāvokļa uzlabošana LSEZ teritorijā**6.1. Ostas piesārņoto teritoriju izpēte un sanācija;6.2. Vides stāvokļa uzlabošana LSEZ teritorijā. | Liepājas ostas Karostas kanāls pašlaik ir teritorija ar paaugstinātu biogēno un tehnogēno piesārņojuma pakāpi, sanācijas darbu rezultātā tiks samazināts piesārņojuma līmenis. | Īstenot KF projektu “Vēsturiski piesārņotas vietas Liepājas ostas Karostas kanāla attīrīšana” saskaņā ar sanācijas darbu ietekmes uz vidi novērtējuma rezultātiem.  |

**Plānošanas dokumenta realizācijas ietekmes novērtējums/monitorings**

| **Monitoringa priekšmets** | **LSEZ attīstības virzieni – stratēģiskie mērķi un uzdevumi** | **Rezultāti, situācijas raksturojums** |
| --- | --- | --- |
| **Vides kvalitāte**  |
| Gaiss/troksnis | *SM2: Liepājas ostas konkurētspējas saglabāšana un attīstība* | Gaisa kvalitāte ir nozīmīgs faktors vides kvalitātes kontekstā. Viens no galvenajiem gaisa kvalitātes ietekmējošajiem avotiem LSEZ teritorijā ir ostu darbība. No 2018. gadam līdz 2023. gada beigām LSEZ teritorijā darbojās uzņēmumi ar kopumā Valsts vides dienesta (turpmāk – VVD) izsniegtām 46 piesārņojošo darbību atļaujām.Ostu darbībā būtiska nozīme ir kravu apgrozībai. Ņemot vērā vairākus faktorus, t.sk., globālo ģeopolitisko situāciju, saskaņā ar LSEZ datiem, kopš 2018. gada (līdz 2023. gadam) ir samazinājies kopējais ostas kravu apgrozījums par aptuveni 12 %.*LSEZ ostas kravu apgrozījums, tonnas*Savukārt ostas kravu apgrozījumā (t) pa dispersijas klasēm, redzams, ka ogļu (atbilst S2 klasei) kravas, kas līdz šim bija LSEZ teritorijā viens no galvenajiem putekļu avotiem, ir būtiski samazinājušās. *LSEZ ostas kravu apgrozījums pa dispersijas klasēm*2021. gadā tika sagatavota Liepājas pilsētas gaisa kvalitātes uzlabošanas programma, lai novērtētu gaisa kvalitātes esošo situāciju Liepājā un lai paredzētu gaisa kvalitātes uzlabošanas pasākumus 2021.-2025. gadam[[1]](#footnote-1). Programmas ietvaros ar 2019. gada novembri tika uzsākti nepārtraukti mērījumi Brīvostas ielā 14A un Sliežu ielā 7a. Tie liecina, ka ilgtermiņā PM10 un PM2,5 normatīvie lielumi netika pārsniegti.Saskaņā ar dokumentu “Atmosfēras piesārņojuma mērījumu rezultāti 2023. gada vasaras un 2024. Ziemas periodā”[[2]](#footnote-2) (iekļauj arī 2023. gada beigas) tika veikti mērījumi par gaisa kvalitāti (daļiņas (PM10 un PM2,5), slāpekļa dioksīds (NO2); Benz(a)pirēns (B(a)P), svins (Pb). Gaisa kvalitātes mērījumi Liepājā tiek veikti astoņos monitoringa punktos, no tiem 3 punkti ir LSEZ robežās: 1) Tosmare, Nākotnes iela 6; 2) Ziemeļu priekšpilsēta, Sliežu iela 3; 3) Karosta/Tosmare, Ģ. Baloža iela 11.*LSEZ teritorijā esošie gaisa monitoringa punkti*Rezultāti rāda, ka slāpekļa dioksīda koncentrācijas visos mērījuma punktos ir salīdzinoši zemas, Sliežu ielā koncentrācijas ir augstākas, jo vērojama lielāka autotransporta ietekme. Cieto daļiņu piesārņojuma līmenis, salīdzinājumā ar iepriekš veiktajiem mērījumiem, ir mainījusies nedaudz (Sliežu iela), Nākotnes ielas punktā situācija ir pasliktinājusies. Stabilais piesārņojuma līmenis šajos punktos norāda par blakus esošo nepārtraukto darbības piesārņojuma avotu. Benz(a)pirēna piesārņojuma koncentrācijas praktiski nav novērotas, mērķlielumi netiek pārsniegti. Svina koncentrācijas cietajās daļiņās ir ļoti zemas, normatīvi netiek pārsniegti.Turpmāk sniegts salīdzinājums gaisa kvalitātes datiem pa iepriekšējiem gadiem.

| Mērījuma vieta | Piesārņojošā viela | GKUP mērījumi2021-2022 | Mērījumi2022-2023 | Mērījumi2023-2024 | Salīdzinājums |
| --- | --- | --- | --- | --- | --- |
| Vidēji | v./z. | Vidēji | v./z. | Vidēji | v./z. |
| Ziemeļu priekšpilsēta, Sliežu iela 3 | NO2 | 23,6 | 27,6-26,6 | 8,8 | 14,9/11.9 | 11,3 | 7,7/15,0 |  |
| Cietās daļiņas PM2,5Cietās daļiņas PM10 | 7,413,9 | 25,1/16,250,3/32,1 | 5,49,5 | 8,7/7,024,0/16,7 | 4,510,5 | 4,5/4,49,0/11,9 |  |
| Svins | <0,019 | <0,019/<0,019 | <0,019 | <0,019/<0,019 | <0,003 | <0,003/<0,003 |  |
| B(a)P | n.d. | 0,021 | n.d. | 0,019/0,019 | 0,011 | 0,012/0,011 |  |
| Tosmare, Nākotnes iela 6 | NO2 | 6,9 | 11,3/9,1 | 4,6 | 5,0/4,8 | 5,2 | 4,5/6,0 |  |
| Cietās daļiņas PM2,5Cietās daļiņas PM10 | 4,29,4 | 8,7/6,419,4/14,4 | 5,912,3 | 10,4/8,115,5/13,9 | 9,618,7 | 9,9/9,318,8/18,7 |  |
| Svins | <0,019 | <0,019/<0,019 | <0,019 | <0,019/<0,019 | <0,003 | <0,003/<0,003 |  |
| B(a)P | 0,057 | 0,029/0,043 | 0,040 | 0,030/0,035 | 0,010 | 0,011/0,009 |  |
| Karosta/Tosmare, Ģ. Baloža iela 11 | NO2 | 4,1 | 7,6/5,8 | 2,8 | 3,8/3,3 | 5,7 | 5,2/6,1 |  |

2022. gadā Liepājas pilsēta lēma pieteikties un tika arī izvēlēta kā viena no ES misijas “100 klimatneitrālas un viedas pilsētas līdz 2030. gadam” (“Net Zero Cities”), tādejādi izvirzot daudz ambiciozākus mērķus – samazināt CO2 emisiju apjomu 80 % apmērā līdz 2030. gadam[[3]](#footnote-3).**Sūdzības par putekļiem, smakām un trokšņiem**Lai efektīvi un vienoti pārvaldītu VVD saņemtos ziņojumus par vides pārkāpumiem, 2020. gada jūnijā izveidots VVD Operatīvās koordinācijas centrs (turpmāk – OKC). Savukārt, lai nodrošinātu vienotu šo ziņojumu pārvaldību, VVD ieviesta arī jauna Pieteikumu pārvaldības sistēma, kurā tiek reģistrēti visi VVD kompetencē esošie pieteikumi, kas saņemti uz VVD vienotā zvanu centra tālruni, e-pastā vai VVD kontos sociālajos tīklos.Saskaņā ar OKC sniegto informāciju LSEZ, t.sk. Liepājas ostas, teritorijā saņemti 82 iesniegumi par putekļu emisijām no kuriem apstiprinājušies 25 un 13 iesniegumi par smaku emisijām no kuriem apstiprinājušies 2.Saistībā ar **putekļiem**, “Laumas” rajona un Oskara Kalpaka ielas, kā arī tās apkārtnes iedzīvotāji vairākkārtīgi ir sūdzējušies par putekļiem no kukurūzas un kokskaidu granulām[[4]](#footnote-4), kas, no ostas pūsti, noklāj šo pilsētas daļu. Liepājas ostas 51. piestātnē jau vēsturiski tiek pārkrautas dažādas lauksaimniecības kravas. Uzņēmēji piesaistījuši jaunas kravas, tai skaitā, cukuru, soju, kukurūzu, kas pēc savas būtības ir videi draudzīgas. Iesaistot speciālistus, jautājums tika atrisināts. Ir mainīta kukurūzas iekraušanas tehnoloģija, kuģis ir pārtauvots pie citas piestātnes un notiek pastiprināts monitorings.Savukārt kokskaidu granulu putēšana radusies, uzņēmumam LSEZ SIA “Ekers Stividors LP” pārkraujot kokskaidu granulas. Sūdzības tika uzskatāmas par pamatotām, pārkāpumu apstiprināja, un tika ierosināta administratīvā pārkāpuma lietvedība.[[5]](#footnote-5)2022. gada sākumā, saistībā ar putekļiem, kas radušies birstošo kravu termināļa “Liepājas BULK terminal” darbības rezultātā, būtiski palielinājās arī Liepājas iedzīvotāju ziņojumu skaits. Ar mērķi ātri un kvalitatīvi izvērtēt iedzīvotāju sūdzības, VVD izdeva rīkojumu par tiešsaistes kameras uzstādīšanu un sākot ar 2022. gada septembri veic tiešsaistes putekļu monitoringu terminālī. Kopš kameras uzstādīšanas, ziņojumu skaits pēdējā ceturksnī samazinājies uz pusi, salīdzinot ar 2022. gada otro ceturksni.[[6]](#footnote-6)Kurzemes reģionālā vides pārvaldē **smakas** noteikšanai kalpo portatīvais “Olfaktometrs Scentroid SM10”, ar kuru var veikt indikatīvos smaku mērījumus sūdzību gadījumos, bet svarīgi atzīmēt, ka mērījumus var veikt tikai brīdī, kad ir jūtama intensīva un ilgstoša smaka.2021. gadā VVD tika saņemta sūdzība par smaku Laumas rajonā. “Laumas” rajonā uzņēmumi, kuri aktīvi nodarbojas ar naftas un šķidro ķīmisko produktu pārkraušanu, ir LSEZ SIA “DG Termināls” un LSEZ SIA “GI Termināls”. Vērtējot LSEZ SIA “DG Termināls” novietojumu, uzņēmums atrodas Liepājas ostas teritorijā. Dzīvojamais sektors atrodas dienvidu virzienā, tuvākā daudzdzīvokļu māja – apmēram 150 m attāluma.[[7]](#footnote-7)VVD skaidrojot par citām sūdzībām saistībā ar sūdzībām par smakām, informēja, ka LSEZ pārvade VVD ir saņēmusi Atļauju Nr.LI18IA0001 A kategorijas piesārņojošas darbības veikšanai, tā ir izsniegta 2018. gada 5. februārī un derīga visu iekārtas darbības laiku, kurā nav tikusi iekļauta prasība nosegt attīrīšanas iekārtu tvertni, kura varēja būt smakas izplatītāja. Smaku avots tika minēta, piestātne Nr. 27, kuras teritorijā veiktas šādas darbības: ar naftas produktiem piesārņotu ūdeņu un notekūdeņu attīrīšanu; eļļas un naftas produktu reģenerāciju un sadedzināšanu; atkritumu apsaimniekošanu – īslaicīgu uzglabāšanu. Notekūdeņu attīrīšanai, izmantotas nostādināšanas, flokulācijas, flotācijas un spiedienfiltrācijas metodes, kas apvienotas vienā nepārtrauktā shēmā. Attīrīšanas ietaises tikušas uzbūvētas, lai pieņemtu naftas produktus saturošos notekūdeņus no kuģiem, kas ienākuši Liepājas ostā un no naftas produktu pārkraušanas termināliem. Kā norādīja VVD, 95 % naftas produktus saturošie notekūdeņi tiek saņemti no kuģiem ostā un 5 % no naftas produktu pārkraušanas termināliem. Piestātnes darbībā notekūdeņu pieņemšanai un uzglabāšanai ir uzstādītas divas tvertnes ar tilpumu 750 m3 un viena tvertne ar tilpumu 150 m3. Uzņemšanas tvertnēs naftas produktu saturoši notekūdeņi 1 – 3 dienu laikā tiek nostādināti, pēc tam tos novada pirmajā atvērta tipa starptvertnē, kas ļauj vizuāli kontrolēt attīrīšanas pakāpi pēc nostādināšanas un tādējādi izvairīties no liela apjoma naftas produktu nokļūšanas turpmākajā attīrīšanas procesā. Identificētais smaku avots LSEZ notekūdeņu attīrīšanas iekārtās ir tieši minētā starptvertne, kas ir vaļēja. Otrs iemesls pastiprinātu smaku emisiju veidošanās procesam ir pieņemto naftas produktu sastāvs, kas ir mainījies, salīdzinot ar laika periodu, kad tika izsniegta atļauja. Naftas produkti ir mainījuši savu sastāvu, bet ne atkritumu klases kodu, tiem ir pievienoti daudz un dažādi sintētiskie materiāli, kas izmaina to struktūru un attīrīšanas procesā var radīt pastiprinātas smakas. Līdz ar to, starptvertnei, kas ir smakas avots, pie šādu atkritumu pārstrādes būtu jābūt noslēgtai. VVD izsniegtās atļaujas nosacījumos šāda prasība nav izvirzīta, līdz ar to atļaujas nosacījumi nav bijuši pārkāpti. VVD inspektori, veicot pārbaudes, ir konstatējuši smaku uzņēmumu teritorijā, bet ne ārpus tās dzīvojamo māju masīvā. Iedzīvotāji smaku no notekūdeņu attīrīšanas iekārtām sajutuši, galvenokārt braucot pa Pulvera ielu, Liepājā. Likumdošana nereglamentē smaku mērķlielumu uz ceļiem. Apsekojot dzīvojamo māju masīvus, tai skaitā arī Liepājas 15. vidusskolas teritoriju, smaku emisijas netika konstatētas, līdz ar to nebija pamata uzskatīt, ka smakas pārsniedz atļautos mērķlielumus. 2020./2021 gadā VVD inspektori notekūdeņu attīrīšanas iekārtai apsekošanu veikuši 9 reizes. Operators attīrītos notekūdeņus vidē (Karostas kanālā) vairs nenovada, jo nevar nodrošināt attīrīšanas pakāpi  atbilstoši normatīvo aktu prasībām. 2020. gada 6. oktobrī VVD pieņēma lēmumu uzsākt administratīvā pārkāpuma procesu par nepietiekami attīrītu notekūdeņu novadīšanu vidē.[[8]](#footnote-8) Attiecībā **trokšņu** traucējumiem, tad saskaņā ar 2014. gada 7. janvāra Ministru kabineta noteikumu Nr. 16 “Trokšņu novērtēšanas un pārvaldības kārtību” 12. punktu Veselības inspekcija, pamatojoties uz attiecīgu iesniegumu, kontrolē saimnieciskas darbības (izņemot ar mūzikas atskaņošanu saistītas darbības) vai iekārtu (ieskaitot ventilācijas, saldēšanas iekārtas, kompresorus un liftus), vai satiksmes radītā trokšņa robežlielumu ievērošanu. Ar mūzikas atskaņošanu un citu ar sabiedrisko kārtību saistīto trokšņa kontroli nodrošina attiecīgā pašvaldība.Saistībā ar saņemtajiem iesniegumiem VVD pieņēmis 9 lēmumus par administratīvā pārkāpuma procesa uzsākšanu, pieņēmis 6 lēmumus par veicamajām rīcībām neatbilstību novēršanai, izdevis 5 brīdinājumus par piespiedu izpildi un izdevis 4 izpildrīkojumus par piespiedu naudas piemērošanu. |
| Ūdens  | *SM2: Liepājas ostas konkurētspējas saglabāšana un attīstība* | Saskaņā ar OKC sniegto informāciju LSEZ, t.sk. Liepājas ostas, teritorijā saņemti 19 iesniegumi par ūdens piesārņojumu no kuriem apstiprinājušies 5. LSEZ pārvaldes drošības, aizsardzības un vides daļa no iedzīvotājiem ir saņēmusi 2 sūdzības.Galvenās sūdzības ir bijušas par naftas piesārņojumu Liepājas akvatorijā. |
| **Vides riski** |
|  | *SM6: Vides stāvokļa uzlabošana LSEZ teritorijā* | **Citas sūdzības**LSEZ pārvaldes drošības, aizsardzības un vides daļa no iedzīvotājiem ir saņēmusi un reģistrējusi arī sūdzības par atkritumiem (2), par teritorijas degradāciju (1), koku izciršanu (1). Katra no sūdzībām tiek individuāli izskatīta un risināta.**Sanācijas***Karostas kanāla sanācija*LSEZ pārvalde kopš 2012. gada īsteno projektu “Vēsturiski piesārņotas vietas Liepājas ostas Karostas kanāls attīrīšana”. Ierobežoto līdzekļu dēļ projekts tika sadalīts divās kārtās un līdz 2015. gada 31. decembrim ar Eiropas Savienības līdzfinansējumu tika īstenota Projekta I kārta, kuras ietvaros no kanāla 78 ha platībā tika izcelts un utilizēts tehnogēnais piesārņojums, kā arī 10 ha platībā tika izņemti piesārņotie nogulumi 60 000 m3 un deponēti īpaši izveidotajā deponēšanas vietā, piemērojot flokulēšanas metodi (turpmāk – Pilotprojekts Nr. 1.). Turpmāk Projekta I kārtas ietvaros piesaistot LSEZ pārvaldes pašu līdzekļus, lai meklētu labāko kanāla attīrīšanas tehnoloģiju tika realizēti vēl divi citi Pilotprojekti: * 2016. gada vasarā tika realizēts “Pilotprojekta Nr.2 - Liepājas ostas Karostas kanāla attīrīšanas tehnoloģijas noteikšanai” (turpmāk – Pilotprojekts Nr.2), kura ietvaros tika veikt piesārņoto nogulumu līdz 25 000 m3 izņemšana augsta piesārņojuma zonās;
* 2019. gada rudenī tika realizēts “Pilotprojekta Nr.3 - Liepājas ostas Karostas kanāla attīrīšanas tehnoloģijas noteikšanai” (turpmāk – Pilotprojekts Nr.2), kura ietvaros tika veikta piesārņojuma sanācijas paņēmienu testēšana kanāla nogāzēs un ekofaunas izpēte.

Atbilstoši Projekta I kārtas nosacījumiem LSEZ pārvaldei līdz 2023. gadam beigām ir jāveic piesārņoto nogulumu izņemšana visā Karostas kanālā (t.i. atlikušajos 68 ha). Lai izpildītu šo uzdevumu ir definēta Projekta II kārta (“Vēsturiski piesārņotas vietas Liepājas ostas Karostas kanāla attīrīšana. II kārta”), kura tika pabeigta 2024. gada 30. aprīlī, kad Liepājas SEZ pārvalde noslēdz projektu “Vēsturiski piesārņotas vietas Liepājas ostas Karostas kanāla sanācijas darbi”, kas tika finansēts Norvēģijas finanšu instrumenta 2014.–2021. gada perioda programmas “Klimata pārmaiņu mazināšana, pielāgošanās tām un vide” ietvaros ar mērķi samazināt Karostas kanāla vēsturiski piesārņoto nogulumu negatīvo ietekmi uz vidi, cilvēku veselību un Baltijas jūras ekoloģisko stāvokli, īstenošanu.Projekta II kārtas ietvaros laika posmā no 2022. gada ir īstenotas šādas aktivitātes:* Karostas kanāla sanācijas darbi, kuru ietvaros no gultnes tika izņemti 145 tūkstoši kubikmetru vēsturiski piesārņotu nogulumu, kuri satur 298 tonnas bīstamo ķīmisko vielu un tika pārvietoti uz kanāla piesārņoto nogulumu deponēšanas vietu (Karostas kanāla sanāciju, saskaņā ar noslēgto līgumu un apstiprināto Karosta kanāla sanācijas programmu, veica uzņēmums SIA “EKO OSTA”. Tie tika uzsākti 2023. gada aprīlī, bet pabeigti 2023. gada 5. decembrī);
* Ilgtspējīga Karostas kanāla monitoringa tīkla izveide;
* Trīs pieredzes apmaiņas pasākumi ar Norvēģijas Ūdens izpētes institūta (NIVA) speciālistiem, t.sk. par sanācijas projektu īstenošanu piesārņotā jūras vidē, piesārņoto vietu apsaimniekošanu un jūras piesārņojuma vides riska novērtēšanu;
* Trīs sabiedrības informēšanas kampaņas par iespējamo piesārņojuma ietekmi uz cilvēka veselību un vidi, t.sk. starptautiskā konference par klimata pārmaiņu ietekmes riskiem uz vēsturiskā piesārņojuma izplatīšanos un Baltijas jūras vides kvalitāti, semināri par Liepājas Karostas kanāla piesārņojuma ietekmi uz Ventas upju baseina apgabalu un Baltijas jūras ekoloģisko stāvokli, par piesārņojošo vielu apsaimniekošanu un samazināšanu, un, piesārņojuma ietekmi uz cilvēku veselību un vidi, kultūrvēsturiskā informācijas diena, kā arī informatīvu video un drukāto materiālu sagatavošana.

**Citi projekti**LSEZ plāno attīstīt Liepājas industriālo parku (turpmāk – LIP). 2021. gadā tika attīstīta koncepcija, bet 2023. gadā izstrādāta LIP stratēģija un sagatavots pieteikums Atveseļošanās un noturības mehānisma finansējumam[[9]](#footnote-9). 205 ha plašo teritoriju plānots attīstīt par mūsdienīgu industriālo parku, kura darbība ne tikai sekmēs augstas pievienotās vērtības produktu ražošanas attīstību, bet balstīsies Eiropas zaļā kursa priekšnoteikumos par videi draudzīgas, aprites ekonomikas principus veicinošas industrializācijas attīstību. Kaut arī atsevišķi inovatīvi uzņēmumi jau šobrīd atjaunojuši vairākas ražošanas ēkas LIP teritorijā, patlaban lielu daļu plānotā parka aizņem Liepājas Metalurga ēku komplekss ar ražošanas cehiem un palīgēkām, kā arī plaša atklāta teritorija, ko pamatā veido izdedžu uzbērums un dažādu ražošanas blakusproduktu laukumi. Kaut arī gadu desmitiem šajā teritorijā noritējusi aktīva darbība, kopš LM darbības izbeigšanas minētā teritorija tiek izmantota tikai daļēji – vairums ēku ir pamestas, bet daļa ir pielāgotas vai pārbūvētas un tiek izmantotas citu uzņēmumu ražošanas un noliktavu vajadzībām. Teritorijas austrumu daļā ir izvietots pagaidu koklaukums. Ņemot vērā ilgstošu teritorijas izmantošanu metalurģijas nozares vajadzībām, LIP teritorijā ir uzkrājies vēsturiskais piesārņojums (ražošanas procesa pārpalikumi u.c.), tāpēc, lai būtu iespējams paplašināt izmantojamo teritorijas daļu, nepieciešams veikt sanācijas pasākumus.LIP stratēģija veidota balstoties uz Pasaules Ekonomikas foruma (World Economic Forum) ekspertu identificētiem pieciem galvenajiem principiem izaicinājumu noturīgas ražošanas attīstībai, piemēram, Eko-industriālo parku attīstība un ilgtspējas veicināšana atbilst ES stratēģijai 2050. gada klimata mērķu sasniegšanai jeb Eiropas zaļajam kursam. Tas paredz izveidot modernu, resursefektīvu un konkurētspējīgu ekonomiku, kurā cita starpā vairs nebūs siltumnīcefekta gāzu neto emisiju.Galvenie vides ieguvumi plānoti – degradētas teritorijas revitalizācija un piesārņojuma likvidēšana. 2023. gadā sabiedrība tika iepazīstināta ar LSEZ izstrādāto ieceri veidot atkrastes vēja enerģijas atbalsta bāzi Liepājas ostā, kas pilnībā atbilst astoņiem no desmit nosacījumiem un 100 km rādiusa ietilpst visi Latvijas teritoriālajos ūdeņos plānotie vēja parki un 250 km rādiusā visi Baltijas valstu plānotie vēja parki. Liepājas SEZ valde 2024. gada martā pieņēma lēmumu par līdzdalību vēja nozares asociācijā WindEurope un šobrīd Liepājas SEZ pārvalde ir pilntiesīgs biedrs, lai aktīvi strādātu kopā ar vairāk kā 500 Eiropas vēja nozares profesionāļiem. Liepāja sevi redzot kā vadošo atkrastes vēja atbalsta bāzi Baltijas jūras reģionā, ko apliecinot ar Nīderlandes uzņēmumu “Van Oord” noslēgtais teritorijas rezervācijas līgums Liepājas ostā 55 hektāru (ha) platībā.[[10]](#footnote-10) “Van Oord” priekšostas teritorijā plāno īstenot daudzu miljonu eiro vērtu projektu, kas paredz atkrastes vēja parku atbalsta bāzes un lielgabarīta kravu termināļa izveidi.[[11]](#footnote-11) |
|  **Citi vides projekti** | LSEZ teritorijā atsevišķi ir veikts stratēģiskais ietekmes uz vidi novērtējums lokālplānojumam, kas groza Liepājas pilsētas teritorijas plānojumu bijušās rūpnīcas “Liepājas Metalurgs” teritorijai (atrodas LSEZ teritorijā) Liepājā, kas izstrādāts saskaņā ar likumu “Par ietekmes uz vidi novērtējumu”, Ministru kabineta 2004. gada 23. marta noteikumiem Nr. 157 “Kārtība, kādā veicams ietekmes uz vidi stratēģiskais novērtējums” un 26.10.2020. gada 26. oktobra Vides pārraudzības valsts biroja lēmumu Nr. 4-02/69 “Par stratēģiskā ietekmes uz vidi novērtējuma procedūras piemērošanu”[[12]](#footnote-12). Līdz ar to šī LSEZ daļa netiek monitoringa ziņojumā apskatīta.  |

***Secinājumi (analītisks paplašināts izvērtējums):***

Viens no ietekmējošajiem vides kvalitātes faktoriem LSEZ teritorijā ilgu laiku bija ogļu kravas, kas būtiski pasliktināja gaisa kvalitāti teritorijā, mainoties ģeopolitiskajai situācijai pasaulē, kā arī dažādiem starptautiskiem ierobežojumiem, ogļu kravu apgrozījums ir vērā ņemami samazinājies. Kopumā LSEZ vides stāvoklis laika periodā no 2018. gada līdz 2023. gadam ir saglabājies stabils, attīstības plānošanas dokumentos - Liepājas speciālās ekonomiskās zonas attīstības plāna 2018. – 2035. gadam un Liepājas ostas attīstības programmas plānotās darbības un pasākumi ir īstenoti saskaņā ar normatīvo aktu prasībām, un nav konstatētas nozīmīgas ietekmes uz vidi, tajā skaitā, gaisa kvalitāti, ūdensobjektu stāvokli u.c.

Datums: Paraksts



Liepājas speciālās ekonomiskās zonas pārvalde

Fēniksa iela 4, Liepāja, LV-3401

Tālr.: (+371) 63427605

Fakss: (+371) 63422395

[www.liepaja-sez.lv](http://www.liepaja-sez.lv/)

[www.facebook.com/LiepajasSEZ](http://www.faceboofi.com/LiepajasSEZ)

x.com/liepajaSEZ

1. <https://faili.liepaja.lv/Bildes/Dokumenti/Dokumentu-biblioteka/Strat%C4%93%C4%A3ijas-nozaru-pl%C4%81ni/Liepajas_gaisa_kvalitates_ricibas_programma-final02112021.pdf> [↑](#footnote-ref-1)
2. [https://faili.liepaja.lv/Publikacijas/Rezultati/Gaisa\_kvalitate\_2023\_2024.pdf&ved=2ahUKEwiHkrTlvrKGAxUFFxAIHbahDN4QFnoECBAQAQ&usg=AOvVaw0fZCrfwEmUuG5G0H2w04oW](https://www.google.com/url?sa=t&source=web&rct=j&opi=89978449&url=https://faili.liepaja.lv/Publikacijas/Rezultati/Gaisa_kvalitate_2023_2024.pdf&ved=2ahUKEwiHkrTlvrKGAxUFFxAIHbahDN4QFnoECBAQAQ&usg=AOvVaw0fZCrfwEmUuG5G0H2w04oW) [↑](#footnote-ref-2)
3. <https://faili.liepaja.lv/Publikacijas/42__22_02_24__PIELIKUMS__ENERGETIKAS_KLIMATA_RICIB.pdf> [↑](#footnote-ref-3)
4. <https://www.liepajniekiem.lv/zinas/sabiedriba/foto-ari-ceturtdien-o-kalpaka-ielas-iedzivotaji-sudzas-par-kukuruzas-putekliem/> [↑](#footnote-ref-4)
5. <https://www.liepajniekiem.lv/zinas/sabiedriba/pieputina-setu-ar-kokskaidu-granulam/> [↑](#footnote-ref-5)
6. <https://www.vvd.gov.lv/lv/jaunums/iedzivotaji-2022-gada-aktivak-neka-ieprieks-zinojusi-valsts-vides-dienestam-par-iespejamiem-vides-parkapumiem> [↑](#footnote-ref-6)
7. <https://irliepaja.lv/vide/vides-dienests-liepaja-nav-pastavigas-smaku-monito/> [↑](#footnote-ref-7)
8. <https://irliepaja.lv/lv/vide/vides-dienests-sez-parvaldei-sodu-piemerojis-bet-n/> [↑](#footnote-ref-8)
9. <https://faili.liepaja.lv/Bildes/Dokumenti/Dokumentu-biblioteka/Strat%C4%93%C4%A3ijas-nozaru-pl%C4%81ni/LIP_strategija_precizeta.pdf> [↑](#footnote-ref-9)
10. <https://www.sam.gov.lv/lv/jaunums/liepajas-sez-parvalde-klust-par-pilntiesigu-windeurope-biedru?utm_source=https%3A%2F%2Fwww.google.com%2F> [↑](#footnote-ref-10)
11. <https://www.liepajniekiem.lv/zinas/sabiedriba/liepajas-osta-2026-gada-plano-sakt-buvet-atkrastes-veja-parku-atbalsta-bazi/> [↑](#footnote-ref-11)
12. <https://faili.liepaja.lv/Publikacijas/Vides_parskats.pdf> [↑](#footnote-ref-12)